b'\n_START_ARTICLE_\nGabriel Milito\n_START_SECTION_\nKlubska kariera\n_START_PARAGRAPH_\nMilito je najprej igral profesionalni nogomet v prvi argentinski ligi pri klubu Independiente. Za klub je igral med letoma 1997 in 2003. V sezoni 2003 naj bi prestopil v Real Madrid, kar pa je Real v zadnjem trenutku preklical. Milito naj namre\xc4\x8d ne bi opravil vseh zdravni\xc5\xa1kih testov, kjer naj bi se pokazala po\xc5\xa1kodba kolena. V medijih je prevladovalo mnenje, da je bila to politi\xc4\x8dna poteza, naperjena proti tedanjemu predsedniku Real Madrida Jorgeju Valdanu, ki je \xc5\xbeelel Milita v klub. Raz\xc5\xa1irile so se tudi govorice, da Milito v klub ni bil sprejet, ker takrat \xc5\xa1e ni bil dovolj slaven. Kljub neuspehu se je Milito odlo\xc4\x8dil ostati v \xc5\xa0paniji in je podpisal pogodbo s klubom Real Zaragoza._NEWLINE_10. julija 2007 sta se Real Zaragoza in FC Barcelona dogovorila za prestop Milita, ki je bil vreden pribli\xc5\xbeno 17 milijonov evrov. 19. julija je opravil zdravni\xc5\xa1ki pregled in z Barcelono podpisal \xc5\xa1tiriletno pogodbo v vi\xc5\xa1ini 4 milijone evrov. Po odhodu Thiaga Motte v Atl\xc3\xa9tico Madrid je Milito dobil dres s \xc5\xa1tevilko 3._NEWLINE_Za Barcelono je prvi\xc4\x8d nastopil 2. septembra 2007 na tekmi proti nogometnemu klubu Athletic Bilbao. Svoj prvi zadetek za barcelono je dosegel 24. novembra 2007 na tekmi proti Recreativu iz Huelve._NEWLINE_5. maja 2008 je vodstvo kluba objavilo novico, da ima Milito po\xc5\xa1kodovane kri\xc5\xbene vezi, zaradi \xc4\x8desar ne bo nastopal okoli \xc5\xa1est mesecev.\n_START_SECTION_\nReprezentan\xc4\x8dna kariera\n_START_PARAGRAPH_\nZa Argentino je Milito igral na Pokalu konfederacij 2005 in bil nato \xc4\x8dlan reprezentance, ki se je uvrstila na Svetovno prvenstvo v nogometu 2006, kjer je dobro nastopil na prvi tekmi proti Nizozemski.'